Bruna aramido

La Bruna aramido (laŭ la latina scienca nomo Aramides wolfi, ankaŭ nomita Volfa aramido, Bruna arbarralo kaj surloke Chilacoa café (Kafa ĉilakoo)) estas birdospecio de la familio de Raledoj kaj ordo de Gruoformaj.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en okcidentaj marbordaj Kolombio kaj Ekvadoro.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La bruna aramido aŭ arbarralo estas monotipa.

Aspekto
La Bruna aramido estas 33 ĝis 36 cm longa. Ambaŭ seksoj estas similaj. Plenkreskuloj havas flavverdan bekon, ruĝan okulirison, kaj rozkolorajn krurojn kaj piedojn. Ilia kapo estas cindrogriza kun flava makulo sur la frunto kaj pala gorĝo. Iliaj vosto, flankoj kaj ventro estas nigraj kaj la cetero de ilia korpo estas kaŝtanbruna ĝis tre bruna. Nematuruloj kaj junuloj ne estis priskribitaj.Taylor, B., E. F. J. Garcia, G. M. Kirwan, kaj E. de Juana (2020). Brown Wood-Rail (Aramides wolfi), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 15an de Oktobro, 2022

La specia epiteto omaĝas la germanan naturscienciston Theodor Wolf, kiu laboris ĉefe ĉe Galapagoj.

Distribuado kaj habitato
La Bruna aramido estas dise distribuita en okcidenta Kolombio kaj okcidenta Ekvadoro. Ununura raporto de 1977 de Peruo estis retirita en 2011 kaj la Suda Amerika Klasifika Komitato de la American Ornithological Society ne rekonas ĝin.Graves, G.R. (2011). Status of wood rails (Aramides) in mangroves in north-west Peru. Bull. Brit. Orn. Club. 131(3): 210–212 Ĝi enloĝas gamon da malsekaj kaj sekaj pejzaĝoj inkluzive de mangrovoj, nesalakvaj marĉoj, marĉaj maldensaj arbaroj, riverareoj, kaj matura kaj sekundara arbaro. En alteco ĝi varias de marnivelo ĝis 900 m.

 Referencoj 

Kategorio:Raledoj
Kategorio:Birdoj de Sudameriko